stanford-oval/wikipedia huggingface dataset:
מכבי תל אביב
ענפי ספורט נוספים > כדורגל אולמות

מחלקת כדורגל אולמות של המועדון הוקמה בשנת 2010 תחת השם מכבי נחלת יצחק תל אביב ובשנת 2012 זכתה באליפות המדינה לראשונה בתולדותיה. בשנת 2016 הוקמה מחלקת כדורגל אולמות נוספת תחת השם מכבי תל אביב, ובאותה העונה זכתה המחלקה באליפות המדינה, והשתתפה במוקדמות אליפות אירופה, אך לאחרי הדחתה התפרקה, והמחלקה של נחלת יצחק נשארה כמחלקה הראשית. הקבוצה מארחת את משחקיה הביתיים באולם התיכונט.
ענפי ספורט נוספים > טניס

מחלקת הטניס של האגודה הייתה מהמובילות בענף. קבוצת הגברים זכתה בעשר אליפויות מדינה וקבוצת הנשים ב-3.
ענפי ספורט נוספים > טריאתלון

מחלקת הטריאתלון של האגודה היא מהמובילות בענף. המחלקה היא חלק משיתוף פעולה עם מועדון TRIMORE, המוביל בארץ ובעל הישגים רבים באליפויות הארץ של ספורטאיו, וכן הישגים קבוצתיים בתחרויות ה-MIXED RELAY השונות, כולל זכייה 5 פעמים באליפות הארץ לעלית. בין הספורטאים שמייצגים את המחלקה ניתן למנות את שחר שגיב, שייצג את ישראל במשחקים האולימפיים בטוקיו וסיים במקום ה-20, וייצג את ישראל גם באולימפיאדת פריז, וכן את איתמר לבנון, אלוף ישראל לשנת 2023.
מתקנים

| שם המתקן | ענף | שנת הקמה | תכולה |
| --- | --- | --- | --- |
| אצטדיון בלומפילד | כדורגל | 1962 | 29,400 |
| היכל מנורה מבטחים | כדורסל | 1963 | 10,383 |
| אולם הספורט הדר יוסף | כדורעף, התעמלות מכשירים,  התעמלות אומנותית, כדורסל (אימונים ונוער) | 1995 | 1,400 |
| אולם התיכונט | כדוריד וכדורגל אולמות | 2013 | 1,000 |
| מרכז האתלטיקה הלאומי | אתלטיקה קלה, הרמת משקולות, ג'ודו, קרוספיט | 1982 | 6,000 |
סמל וצבעים

סמל האגודה והבסיס לכלל הסמלים של המחלקות
סמל מועדון הכדורגל
סמל מועדון הכדורסל
סמל מועדון הכדוריד
סמל המועדון מורכב מאותיות המילה "מכבי" בתוך מגן דוד והוא מהווה חלק משמעותי בכל סמלי המחלקות. בתחילת עונת 1989/90 שונה סמלה של מחלקת הכדורגל לגלגול מוקדם יותר של סמלה הנוכחי ונפרדה מסמלה המסורתי של האגודה. במרוצת השנים נוסף לסמל שם המועדון באנגלית ואף חמישה סמלי כוכב, אחד בעבור כל חמישה תוארי אליפויות שזכתה הקבוצה. קבוצת הכדורסל החליפה את סמל האגודה הוותיק במהלך עונת 1992 לטובת סמלה הנוכחי, בו מצוינת שנת ההקמה של מחלקת הכדורסל (1932). מחלקת הכדוריד שינתה אף היא את סמלה במהלך העשור הראשון של המאה ה-21, אך סמלה הוותיק של האגודה עדיין מופיע על מדיה של הקבוצה, על אף שאינו סמלה הרשמי.
צבעי המועדון הם צהוב וכחול. בראשית ימיה של האגודה, מדיה היו כחולים ולבנים, כצבעי התנועה הציונית, עד לאחר מלחמת העולם השנייה כאשר הוחלט לצרף את הצבע הצהוב כצבע ראשי לצבעי המועדון במקום הצבע הכחול הוותיק שהפך לצבע המשני של המועדון במקום הצבע הלבן שעם השנים חזר למועדון בתור הצבע השלישוני, כאות הזדהות עם יהודי אירופה שנאלצו לענוד את הטלאי הצהוב בתקופת השואה ולמעשה מאז גם עוד מועדוני תנועת מכבי שונים ממקומות אחרים החלו ללכת בעקבות המועדון של מכבי מתל אביב והתחילו ללבוש את הצבע הצהוב ולהשתמש בו כצבע ראשי.
אוהדים ותרבות

מכבי תל אביב הוא אחד מהמועדונים האהודים והפופולריים בישראל. במהלך מספר סקרים, נבחר מועדון הכדורגל כמועדון האהוד ביותר בישראל, ואף המועדון היה הראשון שחצה את רף 10,000 המינויים בכדורגל הישראלי. במהלך העשור הראשון של המאה ה-21, נוצר קשר בין אנשי האגודה לארגוני אוהדים של קבוצת הכדורגל וכך נוצר בסיס אהדה מאורגן לקבוצת הכדורעף, בתחילה, ולאחר מכן גם לקבוצת הכדוריד. שיא התמיכה בקבוצות שאינן הכדורגל או הכדורסל, הגיע במהלך סדרת גמר של ליגת העל בכדורעף ב-2008, כאשר לראשונה אוהדי הקבוצה מילאו את אולם הדר יוסף עד לאפס מקום.
אוהדים ותרבות > מכבי תל אביב בתרבות הישראלית

למכבי תל אביב מספר רב של אוהדים מפורסמים בישראל, שאף חלקם פוקדים את משחקי הקבוצה באופן שוטף. בין הבולטים שבהם ניתן למצוא את: דן מרגלית, צחי הנגבי, יובל בנאי, שלמה ארצי, ספי ריבלין, יאיר לפיד, זאב נחמה, אריק זאבי, דידי הררי, מוקי, רמי קליינשטיין, אושרי כהן, טוביה צפיר ועוד.
לטובת מכבי תל אביב, נכתבו שירים רבים, ביניהם שירי אליפויות שונים כמו השיר "צהוב עולה זה מכבי" (מילים: דידי הררי, לחן: זאב נחמה ותמיר קליסקי) על ידי להקת אתניקס שחובר לקראת חגיגות הדאבל של קבוצת הכדורגל בעונת 1995/1996. בעונת האליפות של קבוצת הכדורגל ב2012/2013 חזרו הררי ונחמה לשתף פעולה וחיברו את שיר האליפות הרשמי "צהוב עולה". אחד השירים המוכרים הוא "שיר המנון למכבי תל אביב" אשר נכתב על ידי אילן גולדהירש והולחן ובוצע על ידי ג'קי אלקיים. השיר נכתב בשנת 1976 כשיר הלל לקבוצת הכדורגל במהלך העונה שהסתיימה בזכייתה ב"דאבל", ולאחר זכייתה ההיסטורית של קבוצת הכדורסל בגביע אירופה הוקלט מחדש עם מילים מותאמות. השיר כולל בתוכו התאמות במילים שונות כך שיוכל להתאים גם לקבוצת הכדורסל וגם לקבוצת הכדורגל. פזמונו של השיר הוא מהמוכרים בספורט הישראלי ומזוהה מאוד עם המועדון:
זו מכבי שלנו מכבי תל אביב
בקיץ, בחורף, בסתיו ובאביב.
מכבי זה שם שתמיד נשמע חביב -
היום כל אחד הוא מכבי תל אביב!
אוהדים ותרבות > ארגוני האוהדים

ארגון האוהדים של קבוצת הכדורגל נקרא "מכבי פנאטיקס" והוא הוקם בסוף שנת 2012 על בסיס אנשי ארגון "השחקן ה-12" שפעל בשנים 2012-2000 וארגונים קטנים אחרים שפעלו בשער 11 בבלומפילד. לאחר עונת 2012/2013, אוחד אל תוך הארגון גם ארגון "אולטראס מכבי 96 (כדורגל)", אשר פעל משנת 1996 עד לאיחוד עם ארגון "מכבי פנאטיקס" בשנת 2013.
לקבוצת הכדורסל שני ארגונים פעילים - "The GATE" ו-"אולטראס מכבי 96 (כדורסל)" אשר פועלים בשער 11 בהיכל מנורה מבטחים. הארגון "The GATE" הוקם בשנת 2017, כתוצאה מאיחוד הארגונים "‏GATE 11" ו-"‏GATE 7".
אוהדי האגודה משלל מועדוניה הקימו את עמותת "אחים לסמל", ארגון עיקרו תרומה לקהילה על ידי התנדבויות בבתי חולים ובתי אבות, איסוף תרומות ומוצרי מזון למען נזקקים (במהלך מספר חגים, הארגון מקיים סעודה למען נזקקים) ואף מיזם עזרה לתלמידים בשיעורי הבית ולמידה למבחנים בנושאים שונים. בין השאר, חרטה העמותה על דגלה את המלחמה בספסרות בכרטיסי משחק. כמו כן העמותה מתיימרת לדבר בשם כלל קהילת אוהדי הקבוצה בעיקר ברשתות החברתיות ובאמצעי התקשורת וגם נלחמת בענישות כוללניות של אוהדים ואף משתדלת ככל שיכולה לסייע לכל אוהד בצרכיו וביעדיו הקשורים למועדון, בנוסף העמותה יוזמת קמפיינים לשיפור תדמיתה של קהילת אוהדי מכבי.
ראו גם

ספורטאי מכבי תל אביב
ברית מכבים עתיד
לקריאה נוספת

יוסף יקותיאלי ודוד תדהר (עורכים), אלבום המכבי: יפו–תל אביב: תרס"ו–תשט"ז, 1906–1956, חלק א: 1905–1925, תל אביב: אגודה להתעמלות ולספורט "מכבי", תל אביב, תשי"ז - 1956.
שמעון מזרחי, דני דבורין, מכבי תל אביב כדורסל: סיפורה של קבוצה, כתר ספרים, 1988
אשר גולדברג, דני דבורין, מכבי תל אביב - מאה שנים ראשונות, הוצאת מדיה, 2006
אוהד גרינוולד, המועדון: הסודות של מכבי תל אביב, כנרת זמורה-ביתן דביר, 2017
הערות שוליים

↑  אודות האגודה, באתר הרשמי של האגודה
↑  "פרס דב הוז" לרחל בן-צבי וא. מיכאלי, דבר, 19 בדצמבר 1960
↑  מכבי ת"א בשלב הבתים של גביע האיגוד האירופי, באתר ONE‏, 26 בנובמבר 2016
↑  שיאי ישראל - גברים, באתר איגוד האתלטיקה בישראל
↑  שיאי ישראל - נשים, באתר איגוד האתלטיקה בישראל
↑  אודות מחלקת הרמת משקולות, באתר הרשמי של האגודה
↑  טבלת הליגה בכדורגל אולמות לעונת 2016/2017, באתר ההתאחדות לכדורגל בישראל
↑  טבלת אליפויות המדינה לגברים בטניס, באתר איגוד הטניס בישראל
↑  טבלת אליפויות המדינה לנשים בטניס, באתר איגוד הטניס בישראל
↑  אסף שמש, הטלאי הצהוב, כדורגל ומכבי – האגדה על יוסל'ה מירימוביץ', באתר מועדון הכדורגל
↑  אוריאל דסקל, דיוויד, מכבי, ברצלונה, באתר כלכליסט, 30 ביוני 2015
↑  גיא לייבה, סקר האוהדים הגדול, באתר ynet, 7 באפריל 2017
↑  אורי קופר, הקול מהיציע: סקר האוהדים הגדול, באתר ynet, 17 באוגוסט 2017
↑  אחים לסמל, באתר גיידסטאר
↑  סקירה: שמעון פ., אלבום יובל המכבי, דבר, 9 בספטמבר 1957; ג. קור, ממדף הספרים | אלבום המכבי חלק א', דבר, טור 1, 4 באוקטובר 1957
| --- | --- |
בקרת זהויות :  NLI: 987007363517305171  GND: 7563766-2  VIAF: 1533151433027456420007   WorldCat (עם VIAF): 1533151433027456420007 
היכל מנורה מבטחים מלא באוהדי הקבוצה במהלך משחק ביורוליג.
יו"ר המועדון שמעון מזרחי בפגישה עם ראש ממשלת ישראל לשעבר יצחק רבין לאחר זכיית הקבוצה בגביע אירופה ב-1977.
טל ברודי עולה לקליעה במשחקה של מכבי תל אביב כנגד בולוניה בהיכל הספורט יד אליהו, 28 באוקטובר 1976
שני גביעי אירופה בהם זכתה מכבי, 1977 משמאל ו-2005 מימין
כדורגלני מכבי תל אביב בשנת 1913.
ככל הנראה התיעוד המצולם הראשון של קבוצת הכדורגל
אבי נמני, מלך השערים של מכבי תל אביב בכל הזמנים ומגדולי שחקניה
קבוצת הכדורעף אלופת המדינה לעונת 2017
שחקני קבוצת הכדוריד במהלך חגיגות האליפות השנייה בתולדות המועדון בעונת 2016.
יעל ארד (מימין) הספורטאית הישראלית הראשונה שזכתה במדליה אולימפית ובוגרת מחלקת הג'ודו של האגודה.
אלכס שטילוב, מתעמל הישראלי, בוגר מחלקת התעמלות מכשירים של האגודה
אברהם גרין, ממקימי מחלקת אתלטיקה קלה של האגודה, ומהבולטים בספורטאים והמאמנים של האגודה על שלל ענפיה, באצטדיון המכביה.
ערן זהבי לבוש במדיה הצהובים כחולים של קבוצות הכדורגל, במהלך משחק מול קבוצת צ'לסי במסגרת ליגת האלופות
שר הביטחון לשעבר, משה דיין, במהלך משחק של קבוצת הכדורסל בהיכל הספורט יד אליהו במסגרת אירופית
אוהדי קבוצת הכדורגל גודשים את אצטדיון רמת גן במהלך משחק מול עירוני רמת השרון בו זכו באליפות לאחר עשר שנים ללא התואר.
אוהדי קבוצת הכדורסל במהלך הפיינל פור במילאנו 2014, בו זכתה הקבוצה בגביע אירופה השישי בתולדותיה.
חיים שפיר (אגרוף)

חיים וייספיש ומשפחתו, 1946
חיים שפיר (במקור, "חיים וייספיש"; 1929 – 17 באפריל 2021) היה איש אצ"ל ומתאגרף ישראלי. פעמיים ברציפות אלוף המכביה (1961 ו-1965) במשקל קל בינוני.
ביוגרפיה

שפיר נולד בתל אביב לאליקים גצל ולהניה ויספיש. בגיל 5 עברו לשכונת הצריפים בקריית מוצקין. בצעירותו התאמן ופיתח כישרון טבעי לאגרוף. שפיר היה מתאגרף חובב והתפרנס למחייתו מעבודה כמסגר.
שפיר הצטרף בגיל 13, בשנת 1942, למועדון מכבי חיפה וגם התגייס לאצ"ל. באצ"ל השתתף במספר פעולות באזור חיפה ובאזור המרכז. לאחר ששמו הוזכר בין מבוקשי הבריטים, ברח לראש פינה ומשם המשיך לפעול. בין הפעולות הידועות בהן השתתף, פיצוץ תחנת רכבת חיפה מזרח וליל האווירונים, עת השמידו חלק ממטוסי ח"א הבריטי בתל נוף. הוא טען שנרדף על ידי מנהיגי היישוב, והוכה בידי אנשי ההגנה.
שפיר שירת בצה"ל כקצין ביחידת סילוק הפצצות ואחר כך, בחיל ההנדסה, עד דרגת רס"ן. פרש משירות קבע בשנת 1981.
ביוגרפיה > כמתאגרף

שפיר היה אלוף ישראל באגרוף במשך 17 שנה. הוא הוכתר כאלוף ישראל במשקל חצי בינוני, בתחילה כחבר מכבי חיפה ולאחר מכן בבית"ר טבריה, בית"ר קריית מוצקין, א.ס.א. - טכניון בית"ר ישראל. היה חבר בנבחרת ישראל עם חברו, נחמן פרקש.
בתחרות האגרוף של המכביה השישית שנערכו באולם גל רון ביפו בספטמבר 1961 זכה שפיר במדליית זהב במשקל חצי בינוני לאחר שניצח בקרב הגמר את שארל פיטוסי מצרפת, ב"קרב היפה ביותר" של ערב הגמרים.
שפיר השתתף ב-217 קרבות וסיים עם מאזן של 204 ניצחונות, 11 הפסדים, 2 תיקו, ומעולם לא נוצח בנוק-אאוט. נוצח בנוק-אאוט כאשר התייצב מול מתאגרפים במשקל גבוה משלו, כגון ישראל מקלר.
ב-17 באפריל 1979 ערך את קרב הפרישה שלו בקולנוע אורות מול בנו הבכור, אליקים, בן ה-16 (אז, סגן אלוף ישראל לנוער). הקרב הסתיים בתיקו.
היה בעלים ומאמן של מכון שפיר במוצקין, ואימן גם סטודנטים בטכניון. המשיך לאמן עד מלאת לו 70.
לשפיר נולדו שלושה בנים, שאת כולם לימד אגרוף, ובת שהייתה אלופת מכבי ישראל בהתעמלות מכשירים, בגיל 9.
נפטר ב-17 באפריל 2021, והובא למנוחות בבית העלמין צור שלום.
הערות שוליים

1 2  י. פ., איגרוף מצויין בגמר המכביה, מעריב, 3 בספטמבר 1961
↑  חיים וייספיש (שפיר), סיפורי מייסדים - וייספיש הניה ואליקים (געצל) -1933, במקור מאתר עיריית קריית מוצקין; כעת מתוך ארכיון האינטרנט "archive.is"
↑  נתונים אלה מבוססים על זכרונו של וייספיש. על פי העיתונאי משה לרר, אין בנמצא מסמכים המתעדים זאת. ראו יהושע שגיא, זיכרון צילומי, באתר הארץ, 21 באפריל 2002
↑  יואב איתיאל‏, אלוף ישראל לאגרוף לשעבר חיים שפיר הלך לעולמו בגיל 92, באתר וואלה, 17 באפריל 2021
| --- | --- |
בקרת זהויות :  NLI: 987011944877005171  VIAF: 9167022039852872927   WorldCat (עם VIAF): 9167022039852872927
שלישיית המעפיל

| --- | --- |
 סוגה:  זמר עברי 
 חברים
 עירית סנדנר  אהוד שחם  דן שרון
 
שלישיית המעפיל הייתה להקת זמר עברי שהורכבה משלושה חברי קיבוץ המעפיל: עירית סנדנר, אהוד שחם ודן שרון. השלושה הופיעו יחדיו בין השנים 1965 ל-1990 והקליטו שלושה אלבומים.
היסטוריה

ההרכב המקורי של השלישייה כלל את סנדנר, שחם וגדי אלון. השלושה נהגו לשיר ולהופיע בפני חברי הקיבוץ כתחביב. ב-1965 הקליטו השלושה תקליטון ראשון, בעיבודו של אריה לבנון, שכלל בין היתר גם שיר שכתבה בת הקיבוץ רונית אופיר. התקליטון לא זכה להצלחה. במקביל, הקליטה סנדנר תקליטון סולו, והשתתפה בהפקות שונות כזמרת עצמאית.
ב-1970 השתתפה השלישייה בפסטיבל הזמר והפזמון, בו ביצעה את השיר "שמלת כלולות", שאף שלא זכה בפסטיבל, זכה להצלחה בעקבותיו. כן השתתפו באותה שנה בפסטיבל הזמר החסידי עם השיר "ולירושלים עירך". ב-1971 וב-1974 נטלו חלק במופע "ניחוחי חציר", שכלל יצירות של בני ההתיישבות העובדת. ב-1971 ביצעו את השיר "ונזכה ונחיה" וב-1974 את השירים "בין אדם לאדם" שכתב והלחין שייקה פייקוב ו"ליל גליל".
בשנת 1975 יצא האלבום הראשון של השלישייה באורך מלא, "אהבת ערב", שכלל הן שירים חדשים כ"אהבת ערב" ו"אניטה", הן גרסאות כיסוי לשירים כ"אלעד ירד אל הירדן", שכתב והלחין אברהם זיגמן, ו"חופים הם לפעמים", שכתב נתן יונתן והלחין נחום היימן.
בשנת 1978 הקליטה את אלבומה השני "שירים לאורך הדרך", שאף הוא שילב בין שירים חדשים, בהם "כשאומרים לי שמש" (שכתבה רחל שפירא והלחין מוני אמריליו), "היה הייתה עלמה", "מותו של הקיץ" ועוד, וגרסאות כיסוי: "לפנות ערב", "פירות חמישה עשר" ("שלג על עירי") ואחרים.
אופי דומה נשא האלבום השלישי, "הלילה הוא שירים" (1984), שכלל חידושים ל"הכניסיני תחת כנפך" ו"בית הערבה" לצד שירים חדשים כ"מזמור לדוד" ו"הנך יפה רעייתי".
ב-1990 התפרק ההרכב, וב-1998 יצא אלבום אוסף ממיטב שיריו, "שלישיית המעפיל - המבחר".
הקול היהודי

ערך זה עוסק באתר חדשות ישראלי. אם התכוונתם לעיתון יהודי-ליטאי, ראו .
| --- | --- |


 סוג:  אתר אינטרנט
 סלוגן:  מה שחשוב לך לדעת
 תקופת הפעילות:  2009–הווה (כ־16 שנים)
 בעלות:  עמותת "עיתונות יהודית עצמאית"
 שירותים עיקריים:  אתר חדשות
 https://www.hakolhayehudi.co.il
 
הקול היהודי הוא אתר חדשות ישראלי בבעלות עמותת "עיתונות יהודית עצמאית". "הקול היהודי" נוסד כעלון שבועי בשנת 2009 על ידי תושבי יצהר ובעידודו של הרב יצחק גינזבורג. הוא משקף את גישתו ביחס לנושאים רוחניים וביחס לערבים, ומזוהה עם הימין הקיצוני בישראל. האתר, שנחשב על ידי השב"כ לגורם המעודד בני נוער לבצע פעולות תג מחיר כנגד האוכלוסייה הפלסטינית, דוגל במדיניות של העסקת יהודים בלבד, מכיל דיווחים אוהדים על פעולות תג מחיר ותמיכה בטרנספר לערבים.
היסטוריה

"הקול היהודי" נוסד כעלון שבועי בשנת 2009 על ידי תושבי ההתנחלות יצהר ובעידודו של הרב יצחק גינזבורג, תחת הסיסמה "חדשות ליהודים שמחים". לאחר מכן הפך העלון לאתר אינטרנט.
ביוני 2017 הורשע אחד מעורכי האתר, אברהם בנימין, בעבירות של הסתה לאלימות והסתה לגזענות, ויהושע הס, שעמד בראש עמותה הקשורה לאתר, הורשע בעבירות של סיוע להסתה לאלימות וסיוע להסתה לגזענות, בגין פרסומים באתר ובעלונים מודפסים. בפרסומיהם השונים כללו באופן שיטתי התבטאויות שבח, אהדה, עידוד, תמיכה והזדהות אודות ביצוע "הכאה", "אלימות", "יידוי והשלכת אבנים", "ריסוס גז מדמיע", "פתיחת ראש", "זריקת בקבוקי זכוכית" וכדומה כלפי ערבים באשר הם. בנוסף כללו בפרסומים תכנים הנוגעים להסתה לגזענות אנטי-ערבית.
ביולי 2018 יצא האתר בקמפיין מימון המונים באתר Giveback לשם הקמת מערכת תחקירים, וגייס כ-350,000 ש"ח.
ב-2021 הורשע הרב יוסף אליצור בהסתה לאלימות בעקבות פרסומים באתר, ונגזרו עליו מאסר על תנאי וקנס.
הסכתים

הפודקאסט מדברים בהר -בקול היהודי, בשירות הזרמת המוזיקה "ספוטיפיי"
הפודקאסט חושבים בקול - הקול היהודי, בשירות הזרמת המוזיקה "ספוטיפיי"
הקול היהודי, ההפיכה הצבאית בישראל, באתר  פודקאסט.ישראל
1992 בספורט

| 0 | 1 | 2 | 3 |
| --- | --- | --- | --- |
|  |  | 1992  בספורט |  |
< · 1990 · 1991 — 1992 — 1993 · 1994 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה > אולימפיאדת ברצלונה

| מקום | מדינה | זהב | כסף | ארד | סך הכול |
| --- | --- | --- | --- | --- | --- |
| 1 |  המשלחת המאוחדת | 45 | 38 | 29 | 112 |
| 2 |  ארצות הברית | 37 | 34 | 37 | 108 |
| 3 |  גרמניה | 33 | 21 | 28 | 82 |
| 4 |  סין | 16 | 22 | 16 | 54 |
| 5 |  קובה | 14 | 6 | 11 | 31 |
ישראל (ישראל) זוכה לראשונה במדליה אולימפית. יעל ארד זוכה במדליית כסף בג'ודו ואורן סמדג'ה זוכה במדליית ארד, גם כן בג'ודו.
אולימפיאדה > אולימפיאדת אלברוויל (1992)

| מקום | מדינה | זהב | כסף | ארד | סך הכול |
| --- | --- | --- | --- | --- | --- |
| 1 | גרמניה גרמניה | 10 | 10 | 6 | 26 |
| 2 | חבר המדינות חבר המדינות | 9 | 6 | 8 | 23 |
| 3 | נורווגיה נורווגיה | 9 | 6 | 5 | 20 |
| 4 | אוסטריה אוסטריה | 6 | 7 | 8 | 21 |
| 5 | ארצות הברית ארצות הברית | 5 | 4 | 2 | 11 |
אופניים

בג'ירו ד'איטליה ניצח מיגל אינדוראין (ספרד ספרד)
בטור דה פראנס ניצח מיגל אינדוראין (ספרד ספרד) בפעם השנייה
בוואלטה אספניה ניצח טוני רומינגר (שווייץ שווייץ)
באליפות העולם באופני כביש ניצח ג'אני בוניו (איטליה איטליה)
אגרוף

נובמבר - רידיק בואו זכה באליפות העולם במשקל כבד לאחר ניצחון בתום 12 הסיבובים בנקודות על אלוף העולם איוונדר הוליפילד.
אתלטיקה

תחרויות האתלטיקה באולימפיאדת ברצלונה.
בייסבול

טורונטו בלו ג'ייז זוכה באליפות ה-MLB לאחר ניצחון בוורלד סיריס 2-4 על אטלנטה ברייבס
החלקה על הקרח > אליפות העולם

אליפות העולם נערכה באוקלנד, שבקליפורניה מ-24 ל-29 במרץ:
יחידות - קריסטי ימאגוצ'י מארצות הברית
יחידים - ויקטור פטרנקו מחבר המדינות
זוגות - נטליה מישקוטנוק וארתור דמיטרייב מחבר המדינות
ריקוד זוגות - מרינה קלימובה וסרגיי פונומרנקו מחבר המדינות
טניס > המנצחות בתחרויות הגראנד סלאם

אליפות אוסטרליה הפתוחה - מוניקה סלש (יוגוסלביה יוגוסלביה)
אליפות צרפת הפתוחה - מוניקה סלש מ (יוגוסלביה יוגוסלביה)
אליפות וימבלדון - שטפי גראף (גרמניה גרמניה)
אליפות ארצות הברית הפתוחה - מוניקה סלש (יוגוסלביה יוגוסלביה)
טניס > המנצחים בתחרויות הגראנד סלאם

אליפות אוסטרליה הפתוחה - ג'ים קורייר (ארצות הברית ארצות הברית)
אליפות צרפת הפתוחה - ג'ים קורייר (ארצות הברית ארצות הברית)
אליפות וימבלדון - אנדרה אגסי (ארצות הברית ארצות הברית)
אליפות ארצות הברית הפתוחה - סטפן אדברג (שוודיה שוודיה)
טניס > גביע דייוויס

נבחרת ארצות הברית (ארצות הברית) זכתה בגביע לאחר ניצחון 1-3 על נבחרת שווייץ (שווייץ).
כדורגל > אולימפיאדה

נבחרת ספרד זוכה במדליית הזהב בפעם הראשונה והיחידה בהיסטוריה, לאחר ניצחון על נבחרת פולין בתוצאה 2-3.
כדורגל > יורו

נבחרת דנמרק (דנמרק דנמרק) זוכה בתואר בפעם הראשונה והיחידה בהיסטוריית הטורניר, לאחר ניצחון על נבחרת גרמניה (גרמניה גרמניה) בתוצאה 2-0.
כדורגל > גביע אירופה לאלופות

ברצלונה (ספרד ספרד) זוכה בתואר בפעם הראשונה, לאחר ניצחון על סמפדוריה (איטליה איטליה) בתוצאה 0-1 לאחר הארכה.
כדורגל > גביע אירופה למחזיקות גביע

ורדר ברמן (גרמניה גרמניה) זוכה בתואר בפעם הראשונה והיחידה, לאחר ניצחון על מונקו (מונקו מונקו) בתוצאה 0-2.
כדורגל > גביע אופ"א

אייאקס אמסטרדם (הולנד הולנד) זוכה בתואר בפעם הראשונה והיחידה, לאחר תוצאת 2-2 נגד טורינו (איטליה איטליה) במפגש הכפול (2-0 בהפרש שערי חוץ).
כדורגל > הסופר קאפ האירופי

ברצלונה (ספרד ספרד) זוכה בתואר בפעם הראשונה, לאחר ניצחון על ורדר ברמן (גרמניה גרמניה) 3-2 במפגש הכפול.
כדורגל > גביע ליברטדורס

סאו פאולו (ברזיל ברזיל) זוכה בתואר בפעם הראשונה, לאחר ניצחון על ניואל'ס אולד בויס (ארגנטינה ארגנטינה) 2-3 בפנדלים (1-1 במפגש הכפול).
כדורגל > גביע רקופה סודאמריקנה

קולו-קולו (צ'ילה צ'ילה) זוכה בתואר בפעם הראשונה והיחידה בהיסטוריית המועדון, לאחר ניצחון על קרוזיירו (ברזיל ברזיל) 4-5 בפנדלים (0-0 לאחר הארכה).
כדורגל > הגביע הביניבשתי

סאו פאולו (ברזיל ברזיל) זוכה בתואר בפעם הראשונה, לאחר ניצחון על ברצלונה (ספרד ספרד) בתוצאה 1-2.
כדורגל > גביע CONCACAF לאלופות

קלוב אמריקה (מקסיקו מקסיקו) זוכה בתואר בפעם הרביעית, לאחר ניצחון על אלחואלנסה בתוצאה 0-1.
כדורגל > סופרקופה סודאמריקנה

קרוזיירו (ברזיל ברזיל) זוכה בתואר בפעם השנייה ברציפות ובסך הכול, והאחרונה, לאחר ניצחון על ראסינג קלוב (ארגנטינה ארגנטינה) 1-4 במפגש הכפול.
כדורגל > פרסים אישיים > כדור הזהב

מרקו ואן באסטן (הולנד הולנד) זכה בתואר בפעם השלישית.
כדורגל > כדורגל לפי מדינות > איטליה

מילאן זוכה באליפות בפעם השתים עשרה, כשהיא בלתי מנוצחת לאורך כל 34 מחזורי הליגה.
פארמה זוכה בגביע בפעם הראשונה, לאחר ניצחון על יובנטוס 2-1 במפגש הכפול.
מילאן זוכה בסופר קאפ האיטלקי בפעם השנייה, לאחר ניצחון על פארמה בתוצאה 1-2.
כדורגל > כדורגל לפי מדינות > אנגליה

לידס יונייטד זוכה באליפות בפעם השלישית והאחרונה בהיסטוריית המועדון.
ליברפול זוכה בגביע בפעם החמישית, לאחר ניצחון על סנדרלנד בתוצאה 0-2.
מנצ'סטר יונייטד זוכה בגביע הפוטבול ליג בפעם הראשונה, לאחר ניצחון על נוטינגהאם פורסט בתוצאה 0-1.
לידס יונייטד זוכה במגן הקהילה בפעם השנייה והאחרונה בהיסטוריית המועדון, לאחר ניצחון על ליברפול בתוצאה 3-4.
כדורגל > כדורגל לפי מדינות > ארגנטינה

ניואלס אולד בויס זוכה באליפות (קלאוסורה) בפעם השנייה ברציפות והרביעית בסך הכול.
בוקה ג'וניורס זוכה באליפות (אפרטורה) בפעם השש עשרה.
כדורגל > כדורגל לפי מדינות > ברזיל

פלמנגו זוכה באליפות בפעם החמישית, לאחר ניצחון על בוטפוגו 2-5 במפגש הכפול.
אינטרנסיונל זוכה בגביע בפעם הראשונה והיחידה בהיסטוריית המועדון, תוצאת 2-2 במפגש הכפול נגד פלומיננסה (1-0 בהפרש שערי חוץ).
כדורגל > כדורגל לפי מדינות > גרמניה

שטוטגרט זוכה באליפות בפעם הרביעית.
הנובר 96 זוכה בגביע בפעם הראשונה והיחידה בהיסטוריית המועדון, לאחר ניצחון על בורוסיה מנשנגלדבך 3-4 בפנדלים (0-0 לאחר הארכה).
שטוטגרט זוכה בסופר קאפ הגרמני בפעם הראשונה והיחידה בהיסטוריית המועדון, לאחר ניצחון על הנובר 96 בתוצאה 1-3.
כדורגל > כדורגל לפי מדינות > ישראל

מכבי תל אביב זוכה באליפות בפעם השבע עשרה.
הפועל פתח תקווה זוכה בגביע בפעם השנייה והאחרונה בהיסטוריית המועדון, לאחר ניצחון על מכבי תל אביב בתוצאה 1-3 לאחר הארכה (1-1 בתום הזמן החוקי).
בני יהודה תל אביב זוכה בגביע הטוטו (לאומית) בפעם הראשונה.
כדורגל > כדורגל לפי מדינות > ספרד

ברצלונה זוכה באליפות בפעם השנייה ברציפות והשתים עשרה בסך הכול.
אתלטיקו מדריד זוכה בגביע בפעם השנייה ברציפות והשמינית בסך הכול, לאחר ניצחון על ריאל מדריד בתוצאה 0-2.
ברצלונה זוכה בסופר קאפ הספרדי בפעם השנייה ברציפות והשביעית בסך הכול, לאחר ניצחון על אתלטיקו מדריד 5-2 במפגש הכפול.
כדורסל > תחרויות בינלאומיות > אולימפיאדה

בטורניר הכדורסל שנערך במשחקים האולימפיים זכתה נבחרת ארצות הברית במדליית זהב לאחר ניצחון על נבחרת קרואטיה 117-85.
כדורסל > תחרויות בינלאומיות > אליפות אמריקה בכדורסל

ארצות הברית (ארצות הברית) זכתה באליפות לאחר ניצחון על ונצואלה (ונצואלה) 127-80.
כדורסל > תחרויות בינלאומיות > הגביע הביניבשתי

התחרות הופסקה עד לשנת 1996
כדורסל > תחרויות בינלאומיות > גביע אירופה לאלופות

פרטיזן בלגרד (יוגוסלביה יוגוסלביה) זכתה באליפות לאחר שניצחה בגמר את חובנטוד בדאלונה (ספרד ספרד).
כדורסל > תחרויות בינלאומיות > הגביע האירופי

ריאל מדריד (ספרד ספרד) זוכה בגביע, לאחר ניצחון על פאוק סלוניקי (יוון יוון) 63-65.
כדורסל > תחרויות בינלאומיות > גביע קוראץ'

וירטוס רומא (איטליה איטליה) זוכה בגביע קוראץ', לאחר ניצחון על סקאבוליני פזארו (איטליה איטליה)  במשחק כפול 99-86 ו-94-94.
כדורסל > כדורסל לפי מדינות > איטליה

בנטון טרוויזו זוכה באליפות.
כדורסל > כדורסל לפי מדינות > ארצות הברית

שיקגו בולס זכתה באליפות ה־NBA (ראה עונת 1991/1992 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים - ספרטק סנקט פטרבורג זוכה בתואר.
כדורסל > כדורסל לפי מדינות > ישראל

מכבי תל אביב זוכה באליפות המדינה  לגברים בפעם ה-23 ברציפות, ו-33 בסך הכול, שניצחה בגמר הגביע את הפועל תל אביב 3:2 בסדרת הגמר.
הפועל גליל עליון זוכה בגביע המדינה, לאחר ניצחון על הפועל חולון בתוצאה 90-100.
כדורסל > כדורסל לפי מדינות > ספרד

חובנטוד בדאלונה זוכה באליפות.
אסטודיאנטס מדריד זוכה בגביע לאחר ניצחון על סרגוסה באסקט בתוצאה 56-61.
מרוצי מכוניות

באליפות פורמולה 1 שכללה 16 מרוצים מנצח נייג'ל מנסל (בריטניה) במכונית מתוצרת ויליאמס-רנו.
פוטבול

בסופרבול ה-26 זכתה וושינגטון רדסקינס בניצחון 24-37 על באפלו בילס.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 1 במרץ | 100 מטר חופשי | ג'ני תומפסון | ארצות הברית ארצות הברית | אינדיאנפוליס, ארצות הברית | 54.48 שניות |
| 2 במרץ | 200 מטר חזה | אניטה נול | ארצות הברית ארצות הברית | אינדיאנפוליס, ארצות הברית | 2:25.92 דקות |
| 2 במרץ | 200 מטר חזה | אניטה נול | ארצות הברית ארצות הברית | אינדיאנפוליס, ארצות הברית | 2:25.35 דקות |
| 28 ביולי | 4x100 מטר חופשי שליחות | נבחרת | ארצות הברית ארצות הברית | אולימפיאדת ברצלונה, ספרד | 3:39.46 דקות |
| 30 ביולי | 200 מטר מעורב אישי | לין לי | הרפובליקה העממית של סין הרפובליקה העממית של סין | אולימפיאדת ברצלונה, ספרד | 2:11.65 דקות |
| 30 ביולי | 4x100 מטר מעורב שליחות | נבחרת | ארצות הברית ארצות הברית | אולימפיאדת ברצלונה, ספרד | 4:02.54 דקות |
| 31 ביולי | 50 מטר חופשי | יאן ונאי | הרפובליקה העממית של סין הרפובליקה העממית של סין | אולימפיאדת ברצלונה, ספרד | 24.79 שניות |